Basarab Panduru dă de pământ cu Tavi Popescu: "Ai înțeles ceva?"
Octavian Popescu (21 de ani) este într-o continuă scădere de formă.
Cotat la 3.4 milioane de euro de site-urile de specialitate, Tavi Popescu era cândva fotbalistul pe care Gigi Becali voia să-l cedeze pentru nu mai puțin de 50 de milioane de euro!
Basarab Panduru dă de pământ cu Tavi Popescu: "Ai înțeles ceva?"
Basarab Panduru, fost internațional român, nu a iertat forma slabă în care se află Tavi Popescu și a precizat că fotbalistul ar trebui să-și pună semne de întrebare cu privire la faptul că nu a fost convocat nici la reprezentativa U21 a României.
"Pe Octavian Popescu îl câştigă de ceva timp sau îl pierde de ceva timp? Sau îl pierde de acum vreo doi ani de zile? Cum? Din play-off-ul ăla, când noi spuneam că ceva nu este în regulă.
Când ajungi, în momentul ăsta, să nu fii nici la lotul de U21 ar trebui să-ţi pui un semn de întrebare? Păi, da. Dar dacă spui: 'Du-te, bă, că nu mă cheamă că are ăla ceva cu mine'. Ai înţeles ceva, de fapt? N-ai înţeles nimic, nu?
Ar trebui să-ţi pui o întrebare, consider eu, că ceva nu e în regulă. Cum ajungi din ce-ai fost în al doilea an, parcă, atunci când a dat alea 10 goluri, să n-ajungi nici la U21. Tu, care păreai că te opreşti la naţionala mare", a spus Basarab Panduru, potrivit OrangeSport.
În acest sezon, Tavi Popescu a bifat 24 de apariții în Superliga României și a reușit să-și treacă numele pe tabela de marcaj de două ori. Pe deasupra, jucătorul a oferit și trei pase decisive.
Cum arată clasamentul play-off-ului
FCSB (locul I, 35p) și-a asigurat o diferență de șapte puncte față de Universitatea Craiova (locul II, 28p), care ocupă poziția secundă cu 28 de puncte.
Rapid București (locul III, 28p) s-a împotmolit în prima etapă a play-off-ului cu Farul Constanța (locul V, 25p), scor 1-2, în timp ce CFR Cluj (locul IV, 27p) a pierdut cu oltenii, scor 1-2.
Sepsi OSK se situează pe ultima poziție a play-off-ului Superligii României cu 22 de puncte.
Urmăriți SPORT.RO și pe Google News